CELEX: 32012B0578
Language: el
Date: 2012-05-10 00:00:00
Title: 2012/578/ΕΕ: Απόφαση του Ευρωπαϊκού Κοινοβουλίου, της 10ης Μαΐου 2012 , σχετικά με την απαλλαγή για την εκτέλεση του προϋπολογισμού του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2010

17.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 286/206
            
         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   σχετικά με την απαλλαγή για την εκτέλεση του προϋπολογισμού του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2010
   (2012/578/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   
               —
            
            
               έχοντας υπόψη τους τελικούς ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2010,
            
         
               —
            
            
               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2010, συνοδευόμενη από τις απαντήσεις του Κέντρου (1),
            
         
               —
            
            
               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 – C7-0051/2012),
            
         
               —
            
            
               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
            
         
               —
            
            
               έχοντας υπόψη τον κανονισμό (ΕΚ) αριθ. 1920/2006 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με το Ευρωπαϊκό Κέντρο Παρακολούθησης Ναρκωτικών και Τοξικομανίας (3), και ιδίως το άρθρο 15,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
            
         
               —
            
            
               έχοντας υπόψη το άρθρο 77 και το παράρτημα VI του Κανονισμού του,
            
         
               —
            
            
               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0134/2012),
            
         
               1.
            
            
               χορηγεί απαλλαγή στον διευθυντή του Ευρωπαϊκού Κέντρου Παρακολούθησης Ναρκωτικών και Τοξικομανίας όσον αφορά την εκτέλεση του προϋπολογισμού του Κέντρου για το οικονομικό έτος 2010·
            
         
               2.
            
            
               εκθέτει τις παρατηρήσεις του στο ψήφισμα που ακολουθεί·
            
         
               3.
            
            
               αναθέτει στον πρόεδρό του να διαβιβάσει την παρούσα απόφαση, καθώς και το ψήφισμα που αποτελεί αναπόσπαστο μέρος αυτής, στον διευθυντή του Ευρωπαϊκού Κέντρου Παρακολούθησης Ναρκωτικών και Τοξικομανίας, στο Συμβούλιο, στην Επιτροπή και στο Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).
            
         
      
         
            Ο Πρόεδρος
         
         Martin SCHULZ
      
      
         
            Ο Γενικός Γραμματέας
         
         Klaus WELLE
      
   
   
      (1)  ΕΕ C 366 της 15.12.2011, σ. 156.
   
      (2)  ΕΕ L 248 της 16.9.2002, σ. 1.
   
      (3)  ΕΕ L 376 της 27.12.2006, σ. 1.
   
      (4)  ΕΕ L 357 της 31.12.2002, σ. 72.
   ΠΑΡΑΡΤΗΜΑ
   
      ΣΥΣΤΑΣΕΙΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΤΑ ΠΡΟΗΓΟΥΜΕΝΑ ΕΤΗ
   
   
               Ευρωπαϊκό Κέντρο Παρακολούθησης Ναρκωτικών και Τοξικομανίας
            
            
               2006
            
            
               2007
            
            
               2008
            
            
               2009
            
         
               Επιδόσεις
            
            
               Δεν τηρήθηκαν αυστηρά οι αρχές του προϋπολογισμού περί ετήσιας διάρκειας και ειδικότητας: μεγάλος αριθμός μεταφορών πιστώσεων μεταξύ γραμμών του προϋπολογισμού και συχνά τα δικαιολογητικά έγγραφα για τις μεταφορές αυτές είναι ανεπαρκή
            
            
               ά.α.
            
            
               Καλεί το Κέντρο να καθορίσει στόχους SMART και δείκτες RACER και να εφαρμόσει διάγραμμα Gantt → προάγοντας μια προσέγγιση προσανατολισμένη σε αποτελέσματα
            
            
               Καλεί το Κέντρο να εφαρμόζει διάγραμμα Gantt στον προγραμματισμό κάθε επιχειρησιακής δραστηριότητάς του
            
         
               Οικονομική και δημοσιονομική διαχείριση
            
            
               Δεν υπήρξε αυστηρή τήρηση των κανόνων για τη σύναψη συμβάσεων
            
            
               Μεταξύ του Κέντρου και της Νορβηγίας προέκυψε διαφωνία όσον αφορά τον υπολογισμό της οικονομικής συνεισφοράς της δεύτερης για τη συμμετοχή της στις εργασίες του Κέντρου. Το Κέντρο θα πρέπει να επιδιώξει να επιλύσει αυτή τη διαφωνία το συντομότερο δεδομένου ότι έχει αντίκτυπο στον προϋπολογισμό και στις δημοσιονομικές καταστάσεις του Κέντρου (η πρόβλεψη του Κέντρου είναι υψηλότερη από αυτή των νορβηγικών αρχών κατά 80 000 EUR)
            
            
               ά.α.
            
            
               
                           —
                        
                        
                           Ζητεί από το Κέντρο να εκπονήσει κατάλληλες οδηγίες και διαδικασίες για την ανάλυση των πιθανών μεταφορών και να βελτιώσει τον προγραμματισμό και την παρακολούθηση των δραστηριοτήτων με σκοπό να μειωθούν οι μεταφορές
                        
                     
                           —
                        
                        
                           Το Ελεγκτικό Συνέδριο ανέφερε μεταφορά πιστώσεων ύψους 339 000 EUR από τις πιστώσεις του 2009 στο πλαίσιο του Τίτλου II – Διοικητικές δαπάνες (26 %)
                        
                     
         
               Ανθρώπινοι πόροι
            
            
               ά.α.
            
            
               ά.α.
            
            
               ά.α.
            
            
               Ζητεί από το Κέντρο να εξασφαλίσει συνεκτική εφαρμογή της εγκριθείσας διαδικασίας για την αξιολόγηση του προσωπικού
            
         
               Εσωτερικός έλεγχος
            
            
               ά.α.
            
            
               ά.α.
            
            
               Καλεί το Κέντρο να εφαρμόσει 26 από τις 41 συστάσεις της Υπηρεσίας Εσωτερικού Ελέγχου για το 2006: ήτοι τον ποιοτικό έλεγχο του νέου χώρου, τα προληπτικά μέτρα κατά των ζημιών από την πλημμύρα, το πρόγραμμα συνέχισης των δραστηριοτήτων και τις επενδύσεις σε εξοπλισμό· εφαρμογή των προτύπων εσωτερικού ελέγχου (προαγωγές προσωπικού, αξιολόγηση προσωπικού, διαχείριση κινδύνου)
            
            
               
                           —
                        
                        
                           Καλεί το Κέντρο να ενημερώσει την αρμόδια για την απαλλαγή αρχή σχετικά με την πρόοδο που σημειώθηκε στη διαχείριση κινδύνων και στην ετήσια ανάλυση των κινδύνων·
                        
                     
                           —
                        
                        
                           Προτρέπει το Κέντρο να εφαρμόσει χωρίς καθυστέρηση 9 «πολύ σημαντικές» συστάσεις και να ενημερώσει την αρμόδια για την απαλλαγή αρχή για την πρόοδο που σημειώνεται
                        
                     
          ---documentbreak--- 
   
               17.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 286/207
            
         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 10ης Μαΐου 2012
   το οποίο περιέχει τις παρατηρήσεις που αποτελούν αναπόσπαστο μέρος της απόφασής του σχετικά με την απαλλαγή για την εκτέλεση του προϋπολογισμού του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2010
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   
               —
            
            
               έχοντας υπόψη τους τελικούς ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2010,
            
         
               —
            
            
               έχοντας υπόψη την έκθεση του Ελεγκτικού Συνεδρίου για τους ετήσιους λογαριασμούς του Ευρωπαϊκού Κέντρου Παρακολούθησης Ναρκωτικών και Τοξικομανίας για το οικονομικό έτος 2010, συνοδευόμενη από τις απαντήσεις του Κέντρου (1),
            
         
               —
            
            
               έχοντας υπόψη τη σύσταση του Συμβουλίου της 21ης Φεβρουαρίου 2012 (06083/2012 – C7-0051/2012),
            
         
               —
            
            
               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (2), και ιδίως το άρθρο 185,
            
         
               —
            
            
               έχοντας υπόψη τον κανονισμό (ΕΚ) αριθ. 1920/2006 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με το Ευρωπαϊκό Κέντρο Παρακολούθησης Ναρκωτικών και Τοξικομανίας (3), και ιδίως το άρθρο 15,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει το δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (4), και ιδίως το άρθρο 94,
            
         
               —
            
            
               έχοντας υπόψη το άρθρο 77 και το παράρτημα VI του Κανονισμού του,
            
         
               —
            
            
               έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Πολιτικών Ελευθεριών, Δικαιοσύνης και Εσωτερικών Υποθέσεων (A7-0134/2012),
            
         
               Α.
            
            
               λαμβάνοντας υπόψη ότι το Ελεγκτικό Συνέδριο αναφέρει ότι απεκόμισε εύλογη βεβαιότητα ότι οι ετήσιοι λογαριασμοί για το οικονομικό έτος 2010 είναι αξιόπιστοι και ότι οι υποκείμενες πράξεις είναι νόμιμες και κανονικές,
            
         
               B.
            
            
               λαμβάνοντας υπόψη ότι στις 10 Μαΐου 2011 το Κοινοβούλιο χορήγησε απαλλαγή στον Διευθυντή του Ευρωπαϊκού Κέντρου Παρακολούθησης Ναρκωτικών και Τοξικομανίας όσον αφορά την εκτέλεση του προϋπολογισμού του Κέντρου για το οικονομικό έτος 2009 (5), στο δε συνοδευτικό ψήφισμα της απόφασης περί απαλλαγής, μεταξύ άλλων:
               
                           —
                        
                        
                           ζητεί από το Κέντρο να εκπονήσει κατάλληλες οδηγίες και διαδικασίες για την ανάλυση των πιθανών μεταφορών και να βελτιώσει τον προγραμματισμό και την παρακολούθηση των δραστηριοτήτων με σκοπό να μειωθούν οι μεταφορές·
                        
                     
                           —
                        
                        
                           ζητεί από το Κέντρο να εξασφαλίσει τη συνεκτική εφαρμογή της εγκριθείσας διαδικασίας για την αξιολόγηση του προσωπικού·
                        
                     
                           —
                        
                        
                           προτρέπει το Κέντρο να εκτελέσει χωρίς καθυστέρηση αυτές τις 9 «πολύ σημαντικές» συστάσεις και να ενημερώσει την αρμόδια για την απαλλαγή αρχή για την πρόοδο που σημειώνεται·
                        
                     
         
               Γ.
            
            
               λαμβάνοντας υπόψη ότι ο αρχικός προϋπολογισμός του Κέντρου για το έτος 2010 ανερχόταν σε 15 900 323 EUR σε σύγκριση με 14 700 000 EUR το 2009, γεγονός που συνιστά αύξηση κατά 8,16 % σε σχέση με το 2009· λαμβάνοντας υπόψη ότι η συνεισφορά της Ένωσης στον προϋπολογισμό του Κέντρου για το έτος 2010 ανερχόταν σε 14 800 000 EUR (6), γεγονός που συνιστά αύξηση κατά 4,59 % σε σχέση με το 2009,
            
         
      Δημοσιονομική και χρηματοοικονομική διαχείριση
   
   
               1.
            
            
               επισημαίνει ότι από τους τελικούς ετήσιους λογαριασμούς του Κέντρου προκύπτει ότι τα πραγματικά έσοδά του για το οικονομικό έτος 2010 ανήλθαν σε 16 245 886 EUR· επισημαίνει ότι η διαφορά μεταξύ των πραγματικών εσόδων του 2010 και των εσόδων που εγγράφηκαν στον προϋπολογισμό του 2010 οφείλεται στους εξής παράγοντες:
               
                           —
                        
                        
                           πληρωμή, το 2010, 362 000 EUR από τη συνεισφορά της Ένωσης για τα έσοδα του προϋπολογισμού του Κέντρου του 2008 και του 2009·
                        
                     
                           —
                        
                        
                           αντιστάθμιση των 16 437 EUR που αντιστοιχούν στο θετικό υπόλοιπο της συνεισφοράς της Νορβηγίας στον προϋπολογισμό του Κέντρου για το 2008 και το 2009·
                        
                     
                           —
                        
                        
                           ποσό 1 980,00 EUR που αντιστοιχεί σε ποσό που εισπράχθηκε το 2010 αλλά δεν εγγράφηκε στον προϋπολογισμό του 2010·
                        
                     
         
               2.
            
            
               σημειώνει ότι η συνεισφορά της Ένωσης για το 2010 ανέρχεται συνολικά σε 14 800 000 EUR εκ των οποίων ποσό 200 000 EUR που προέρχεται από την ανάκτηση πλεονασμάτων προστέθηκε στο ποσό των 14 600 000 EUR που εγγράφηκαν στον προϋπολογισμό·
            
         
               3.
            
            
               σημειώνει ότι από τους τελικούς ετήσιους λογαριασμούς του Κέντρου προκύπτει ότι το ποσοστό εκτέλεσης των πιστώσεων του προϋπολογισμού 2010 ανέρχεται σε 98,82 % (διαφορά -0,03 % σε σχέση με το 2009) για τις πιστώσεις ανάληψης υποχρεώσεων, 94,85 % για τις πιστώσεις πληρωμών σε σχέση με τις υποχρεώσεις (-1,66 % σε σχέση με το 2009) και 93,73 % για τις πληρωμές σε σχέση με τον οριστικό προϋπολογισμό (-1,67 % σε σχέση με το 2009)·
            
         
               4.
            
            
               σημειώνει, επιπλέον, ότι τα στοιχεία σχετικά με την εκτέλεση των τίτλων I και II (προσωπικό και δραστηριότητες υποστήριξης) καταδεικνύουν αύξηση σε σχέση με το ποσοστό εκτέλεσης του 2009 τόσο για τις πιστώσεις ανάληψης υποχρεώσεων όσο και για τις πιστώσεις πληρωμών, αντίστοιχα + 0,57 % και + 13,4 %· επισημαίνει ότι το ποσοστό εκτέλεσης ανέρχεται σε 99,15 % για τις πιστώσεις ανάληψης υποχρεώσεων και σε 96,64 % για τις πιστώσεις πληρωμών, έναντι 98,58 % και 95,30 % για το 2009·
            
         
               5.
            
            
               συνάγει ότι το ποσοστό εκτέλεσης για τον τίτλο III (σχέδια και επιχειρησιακές δραστηριότητες) καταδεικνύει φθίνον ποσοστό χρησιμοποίησης των πιστώσεων πληρωμών (-9,58 %) σε σχέση με το 2009 και μικρή μείωση στις αναληφθείσες από τον οριστικό προϋπολογισμό πιστώσεις κατά 1,37 %· επισημαίνει ότι το ποσοστό εκτέλεσης ανέρχεται σε 98,04 % για τις πιστώσεις ανάληψης υποχρεώσεων και σε 88,83 % για τις πιστώσεις πληρωμών· σημειώνει ότι, σύμφωνα με το Κέντρο, η κατάσταση αυτή οφείλεται στους ακόλουθους παράγοντες:
               
                           —
                        
                        
                           περισσότερο από το 70 % των εθνικών εστιακών σημείων μπόρεσαν να ζητήσουν μόνο την καταβολή της πρώτης δόσης της συγχρηματοδότησης του Reitox για το 2010·
                        
                     
                           —
                        
                        
                           αδυναμία εκτέλεσης, πριν από τα τέλη του 2010, ορισμένων πληρωμών που σχετίζονται με την απόδοση των δαπανών για τις τεχνικές συνεδριάσεις που πραγματοποιήθηκαν προς τα τέλη του έτους·
                        
                     
                           —
                        
                        
                           ορισμένες υπολειπόμενες πληρωμές που αφορούν την εκτέλεση μικρών συμβάσεων για εξωτερικές τεχνικές μελέτες/έρευνες δεν κατέστη δυνατό να εκτελεστούν, λόγω της όψιμης σύναψης της σχετικής σύμβασης/ανάθεσης·
                        
                     εκτιμά ότι το χαμηλό ποσοστό εκτέλεσης για τις πιστώσεις πληρωμών του τίτλου III επηρεάζει την εξέλιξη των έργων και των δραστηριοτήτων του Κέντρου και ενδέχεται να έχει αρνητικό αντίκτυπο στα αναμενόμενα αποτελέσματα· ζητεί, συνεπώς, από το Κέντρο να λάβει πάραυτα μέτρα για να αυξηθεί το ποσοστό εκτέλεσης των πιστώσεων πληρωμών στο μέλλον και να τηρεί την αρμόδια για την απαλλαγή αρχή ενήμερη για την υλοποιούμενη πρόοδο·
            
         
               6.
            
            
               καλεί το Κέντρο να εδραιώσει τη χρηματοοικονομική του διαχείριση· αναγνωρίζει ότι τα θέματα που έχουν σχέση με τα ναρκωτικά πρέπει να καλύπτονται επαρκώς στο νέο πολυετές δημοσιονομικό πλαίσιο (2014-2020)·
            
         
      Μεταφορά πιστώσεων στο επόμενο έτος
   
   
               7.
            
            
               χαιρετίζει την πρωτοβουλία του Κέντρου για τον περιορισμό του όγκου των πιστώσεων που αποτελούν αντικείμενο μεταφοράς· αναγνωρίζει συγκεκριμένα, με βάση την ετήσια έκθεση δραστηριοτήτων του, ότι το Κέντρο έλαβε τα ακόλουθα μέτρα:
               
                           —
                        
                        
                           διοργανώθηκαν πέντε εκπαιδευτικές συνεδρίες για τις δημοσιονομικές πράξεις και τις διαδικασίες σύναψης συμβάσεων από διάφορους δημοσιονομικούς και επιχειρησιακούς παράγοντες,
                        
                     
                           —
                        
                        
                           καταρτίστηκαν σαφέστερες και πιο συγκροτημένες οδηγίες και διαδικασίες για την ανάλυση και την πρόληψη των μεταφορών,
                        
                     
                           —
                        
                        
                           η διαδικασία υποβολής προσφορών με στόχο την εκτέλεση του ετήσιου προγράμματος εργασίας/προϋπολογισμού επισπεύσθηκε, όπου ήταν εφικτό, ούτως ώστε να αποτελέσει πλέον κανόνα η διεξαγωγή των διαδικασιών αυτών το πρώτο εξάμηνο του έτους,
                        
                     
                           —
                        
                        
                           προσλήφθηκε ένας υπάλληλος AD για να βελτιωθεί η ικανότητα σχεδιασμού και παρακολούθησης των δραστηριοτήτων του Κέντρου·
                        
                     ζητεί, ωστόσο, από το Ελεγκτικό Συνέδριο να ενημερώσει την αρμόδια για την απαλλαγή αρχή σχετικά με την αποτελεσματικότητα των εν λόγω μέτρων·
            
         
      Λογιστικό σύστημα
   
   
               8.
            
            
               διαπιστώνει, από τους τελικούς ετήσιους λογαριασμούς, ότι το Κέντρο εφάρμοσε μια νέα διάρθρωση εσόδων με βάση το σύστημα ABAC, προκειμένου να απλουστεύσει και να διαχειρίζεται καλύτερα τα εντάλματα είσπραξης·
            
         
               9.
            
            
               σημειώνει επίσης ότι το Κέντρο αναθεώρησε το σύστημά του διαχείρισης βάσει δραστηριοτήτων και όρισε ένα λογιστικό σύστημα με βάση το κόστος· επισημαίνει συγκεκριμένα ότι οι σχετικές εφαρμογές ABAC και SAP CO διαμορφώθηκαν αναλόγως και ότι η φάση παραγωγής αναμενόταν να ξεκινήσει το πρώτο τρίμηνο του 2011· καλεί το Κέντρο να ενημερώσει την αρμόδια για την απαλλαγή αρχή όσον αφορά την πρόοδο που σημειώνεται επί του θέματος·
            
         
      Δημόσιες συμβάσεις
   
   
               10.
            
            
               διαπιστώνει από τους τελικούς ετήσιους λογαριασμούς του Κέντρου ότι ορισμένες υπολειπόμενες πληρωμές που αφορούν την εκτέλεση μικρών συμβάσεων για εξωτερικές τεχνικές μελέτες/έρευνες δεν κατέστη δυνατό να εκτελεστούν, λόγω της όψιμης σύναψης της σχετικής σύμβασης/ανάθεσης, σύμφωνα με το στάδιο προόδου των οικείων έργων του προγράμματος εργασίας του Κέντρου·
            
         
      Επιδόσεις
   
   
               11.
            
            
               ζητεί από το Κέντρο, κατά τον προγραμματισμό των δραστηριοτήτων του, να λαμβάνει δεόντως υπόψη το επίπεδο κοινοποίησης πληροφοριών· προτρέπει ειδικότερα το Κέντρο να διασφαλίσει ότι η ετήσια έκθεση δραστηριοτήτων αντικατοπτρίζει ουσιαστικά το ετήσιο πρόγραμμα εργασίας και ότι ο προγραμματισμός των πόρων για δραστηριότητες (ΠΒΔ) ευθυγραμμίζεται με την οργανωτική δομή του Κέντρου για να καθίσταται εφικτή η παρακολούθηση της εκτέλεσης του προϋπολογισμού·
            
         
               12.
            
            
               χαιρετίζει τη διάδοση στο Διαδίκτυο ως αποτελεσματικό και οικονομικά αποδοτικό μέρος της συνολικής στρατηγικής για την επικοινωνία και των δραστηριοτήτων ενημέρωσης του Κέντρου· πέραν αυτού, καλεί το Κέντρο να προτείνει βελτιώσεις στην υποστήριξη της πολιτικής του για την πολυγλωσσία, βασιζόμενο στο Reitox·
            
         
               13.
            
            
               σημειώνει ότι οι οικονομικές δυσκολίες στην Ευρωπαϊκή Ένωση πρέπει να ξεπεραστούν και ως εκ τούτου ζητεί επειγόντως ανανέωση της ευελιξίας, λήψη καινοτόμων οργανωτικών μέτρων και καλύτερο συντονισμό μεταξύ των θεσμικών οργάνων της Ένωσης, των οργανισμών και των εθνικών αρχών·
            
         
               14.
            
            
               χαιρετίζει τη βελτίωση της συνεργασίας ανάμεσα στο Κέντρο και στο ευρωπαϊκό πρόγραμμα ερευνών στον μαθητικό πληθυσμό σχετικά με το αλκοόλ και τα άλλα ναρκωτικά (ESPAD)· πιστεύει ότι η παρακολούθηση του αλκοολισμού, του καπνίσματος και άλλων εθισμών που δεν έχουν σχέση με ουσίες πρέπει να περιληφθεί κατά προτεραιότητα στην επόμενη στρατηγική της Ένωσης για τα ναρκωτικά·
            
         
      Εκτίμηση του κινδύνου
   
   
               15.
            
            
               διαπιστώνει. από την ετήσια έκθεση δραστηριοτήτων, ότι το Κέντρο υιοθέτησε μια συνολική μεθοδολογία για την εκτέλεση των καθηκόντων εντοπισμού κινδύνων και αξιολόγησης ως εργαλείο για τη βελτίωση της διαχείρισης κινδύνου στους κόλπους του· ζητεί, ωστόσο, από το Ελεγκτικό Συνέδριο να ενημερώσει την αρμόδια για την απαλλαγή αρχή σχετικά με την αποτελεσματικότητα των μέτρων που λαμβάνει το Κέντρο· καλεί επίσης την Υπηρεσία Εσωτερικού Ελέγχου να ελέγξει καταλλήλως κατά πόσον έχει πράγματι δημιουργηθεί το κεντρικό μητρώο κινδύνου, σύμφωνα με τις συστάσεις και τις απαιτήσεις της Υπηρεσίας Εσωτερικού Ελέγχου, όπως ορίζεται στα πρότυπα εσωτερικού ελέγχου του Κέντρου·
            
         
      Εσωτερικός έλεγχος
   
   
               16.
            
            
               διαπιστώνει ότι το 2010 η Υπηρεσία Εσωτερικού Ελέγχου διεξήγαγε λογιστικό έλεγχο στη διαχείριση των αποτελεσμάτων της εξωτερικής επικοινωνίας, προκειμένου να αξιολογήσει τους εσωτερικούς ελέγχους που εφαρμόζονται στα αποτελέσματα της εξωτερικής επικοινωνίας και να παράσχει σχετική διασφάλιση· σημειώνει συγκεκριμένα ότι έχουν εκδοθεί διάφορα έγγραφα στρατηγικής που καλύπτουν τον τομέα της επικοινωνίας τα τελευταία χρόνια αλλά ότι δεν συνδέονται με το ετήσιο πρόγραμμα εργασίας για το 2010 ούτε με το πολυετές πρόγραμμα εργασίας 2010-2012, και ότι δεν υπήρξε περιοδική ενημέρωση των ομάδων-στόχων για το διάστημα ζωής των εγγράφων προγραμματισμού, μολονότι η επικοινωνιακή στρατηγική του Κέντρου το επιτάσσει·
            
         
               17.
            
            
               παροτρύνει το Κέντρο να συνδέσει τη μελλοντική επικοινωνιακή στρατηγική του με τα (πολυετή) ετήσια έγγραφα σχεδιασμού και να επανεξετάζει τακτικά τις ανάγκες των ομάδων-στόχων·
            
         
               18.
            
            
               αναγνωρίζει ότι το Κέντρο διατηρεί την υποχρέωση να εφαρμόσει πέντε «πολύ σημαντικές» συστάσεις που έγιναν στο πλαίσιο των ελέγχων της Υπηρεσίας Εσωτερικού Ελέγχου για τη «διαχείριση επιχορηγήσεων» (έλεγχος του 2009) και την «ετοιμότητα για τη μετακόμιση» (2008)· ανησυχεί διότι η εφαρμογή τριών «πολύ σημαντικών» συστάσεων έχει καθυστερήσει πέρα από την ημερομηνία που είχε ορίσει το Κέντρο στο αρχικό σχέδιο δράσης του· σημειώνει επίσης ότι αναφέρεται ότι μία ακόμη σύσταση τέθηκε σε εφαρμογή από το Κέντρο στα τέλη του 2010 και αναμένει συνέχεια από την Υπηρεσία Εσωτερικού Ελέγχου προκειμένου να επιβεβαιωθεί ότι πράγματι εφαρμόζεται· καλεί, συνεπώς, το Κέντρο να λάβει άμεσα μέτρα για να διορθώσει την κατάσταση και να ενημερώσει την αρμόδια για την απαλλαγή αρχή σχετικά με τα μέτρα που λαμβάνονται·
            
         
               19.
            
            
               σημειώνει επίσης ότι μία σύσταση σχετικά με τη συμμόρφωση με τη σύμβαση επιδότησης απορρίφθηκε από το Κέντρο· προτρέπει, ως εκ τούτου, το Κέντρο να αιτιολογήσει την απόφασή του στην αρμόδια για την απαλλαγή αρχή·
            
         
               20.
            
            
               επισύρει την προσοχή στις συστάσεις από προηγούμενες εκθέσεις απαλλαγής, όπως ορίζονται στο παράρτημα που επισυνάπτεται στο παρόν ψήφισμα·
            
         
               21.
            
            
               παραπέμπει, για περαιτέρω παρατηρήσεις οριζόντιου χαρακτήρα που συνοδεύουν την απόφαση απαλλαγής, στο ψήφισμά του της 10ης Μαΐου 2012 (7) σχετικά με τις επιδόσεις, τη δημοσιονομική διαχείριση και τον έλεγχο των οργανισμών.
            
         
      (1)  ΕΕ C 366 της 15.12.2011, σ. 156.
   
      (2)  ΕΕ L 248 της 16.9.2002, σ. 1.
   
      (3)  ΕΕ L 376 της 27.12.2006, σ. 1.
   
      (4)  ΕΕ L 357 της 31.12.2002, σ. 72.
   
      (5)  ΕΕ L 250 της 27.9.2011, σ. 167.
   
      (6)  ΕΕ L 64 της 12.3.2010, σ. 1056.
   
      (7)  Κείμενα που εγκρίθηκαν, P7_ΤΑ(2012)0164 (βλέπε σελίδα 388 της παρούσας Επίσημης Εφημερίδας).